ky ky ky el cs krc tt ky ky ky ky ky ky ky ky tt ky ky ky ky kk ky ky ky ky ky ky ky ky ky ky ky ky myv ky ba ky ky ce ky ky ru ky ky ky ky ky tt mn ky ky ky ky ky ru mn ky ky ky ky ky ky ky ky ru ru ru en
"Жаўы кылым", 09.10.08 - 13-бет: •
- Анда бөлмөнү көрөсүңбү? - деди орус аял.
Орус аял астыга түштү да өзүнчө салынган эки бөлмө бир кичине үйдүн эшигин ачып көрсөттү.
- Мына, жакса жаша, эки бөлмө, баардыгы таза, бирок акчасын алдын -ала төлөшүң керек.
Жылдызбек өзү ойлогондой бөлмө болгондуктан ичинен "жым" дей түштү.
- Болуптур, эртең акчасын төлөйм.
Мен бул квартираны алдым,- деди да кара сумкасын столдун үстүнө акырын койду.
- Жок, бүгүн төлө акчасын, болбосо башка адамдар келип акчасын сунса мен берип жиберем, - деди орус аял.
- Андай болсо мен макул, - Жылдызбек чөнтөгүнөн беш жүз сом сууруп чыкты да орус аялга сунду.
- Эми сен туура кылдың. Мына бул үй сеники. Менин атым Мария, а сенин атың ким?
Эң жакшы. Жакшы жаша, - деди да Мария Жылдызбекти калтырып чыгып кетти. Жылдызбек столдун үстүндө турган сумканы сыртынан акырын кармады да:
- Эми эмне кылабыз? - деп өзүнө-өзү суроо узатты. Квартираны го алдым, эми жайланышалы, - деди өзү менен өзү. Бул сырды бир гана үйдүн ээси Мария туюп сезген жок. Ал акчасын алганына ыраазы болуп кете берди. Ай арасы. Бишкекте күзгү жамгыр көнөктөп төгүп жиберет да, кайра артынан сыдырым жел согуп, күн бат эле ачылат. Жылдызбектин столунун үстүндө бир канча кол жазма барактар, Гиппократтын китеби жатат. Жылдызбек бирде жазылган барактарды, бирде том-том китептерди тиктеп отурат.
- Жашоодон аябай кыйналдым, жалгыздыктан аябай тажадым, - деди Жылдызбек өзүнө-өзү. Мээримди эстегенде Жылдызбектин жүрөгү он тилинип, азап-кайгынын суусун ичип, бүт денеси өрт болуп жалындап чыгат. Кээ бир күндөрү дивандан тура албай жатып калган күндөрү да болгон. Эптеп дубалды таянып туруп барып суу ичип көпкө чейин жүрөгү, көңүлү ооруп жатып калчу.
- А сен, Мээрим! Мени эмне түшүнбөйсүң! Эмне үчүн жан отуң менен жалындап сүйбөйсүң? Махабат кумарын, ширин балын эмне үчүн таттырбайсың жанымды жалбырттаган өрткө салдың. Көзүмдү тумандатып, жол көрсөтпөй, эки көз тилеген сокурдай кудайга жалынттың. Жарык дүйнөнү жок кылып жардырып жиберип, караңгы түндө сени менен гана калгым келди. Шордуу махабатым ачуу жашка айланды. Арманым ичке батпай кетти. Сени сүйгөн тагдырыма ыраазымын Мээрим! Бактысызмын мен. Сага көктөгү жылдызга жетпеген кол экен. Менин турмушумдагы эң бактысыз күндөр ушул. Мен сага дагы кайрылам. Колуңду дагы сурайм. Кааласаң колуңдан өөп, бутуңа жыгылайын, - деди да столунун үстүндөгү турган адамдын өлүк, жансыз башынан жардам күттү. - Кагылайын баш! Мээримди сүйдүрүп, жаныма жакын отургузуп, кандай кылсам денемдеги жалбырттаган жалын отту өчүртөм? Жарык дүйнөдө бактылуу болоор күн барбы? Же менин башым да сеникиндей болуп денемден кылыч менен бөлө чабылышы керекпи? Менин башым өз мойнумда, денемде болгону менен сендей шордуу кесилген башмын. Сен эч капа болбо, - деди да Жылдызбек баштын үстүндө жабылган ак чүпүрөк-тү акырын алып таштады. Эки көзү чүңүрөйүп кирген, кара чачтуу, жүзүндө каны жок купкуу болгон адамдын кесилген башын эки колдоп бийик көтөрүп тургусу келди. Ушул тапта эшик так-так дей түштү да Жылдызбекти Мариянын үнү селт эттирди. "Кирип келбегей эле" - деген ой менен жүрөгү шуу дей түштү. Аңгыча эшик кыйч этип ачылып келатканын сезген Жылдызбек колундагы башты дивандын үстүндөгү жаздыкка бастыра салды да жуурканды аңтарып үстүнө таштап жиберди.
- Жылдызбек, сен үйдө өзүң жалгыз элесиңби - деди эшиктен баш баккан Мария.
- Ооба, өзүм эле иштеп жатам.
- Мен да үн чыгып жатканынан үйдө бирөө бар экен десе, - деди да кайра эшикти жаап коюп кетип баратты. Жүрөгү лакылдап калган Жылдызбек башты көрүп калдыбы?... Милицияга барып кабарлап коёбу деген түкшүмөл ою Мариянын артынан ээрчип жөнөдү.
Мария терезенин түбүнөн нары-бери өткөн сайын, бөлмөдө Жылдызбек кимдир бирөө менен бакылдашып сүйлөшүп жаткандай сезилет. Короого кирген -чыккан деле киши жок. Ким бар үйүндө деген түкшүмөл ой Марияда ар дайым суроолуу келет. Бyл эмнеси? Бир аңдып байкап көрөйүнчү деген ойго түштү.
Жылдызбектин жүрөгүнө чок салып, бүт денесин, сезимин алоолонтуп от кылып жандырган Мээрим университеттин эң сулуу кыздарынын бири эле. Ал Жылдызбек келгенде жатакананын терезесинен гана сүйлөшүп, өзүнүн сабак окуп колу бош эмес экенин айтып, анан анча-мынча чымчылап сөз ыргытып, кыздар менен шыбыраша калып, Жылдызбекти нечен сынап: "Кош, жакшы барыңыз, келип туруңуз агай"- деп шарактай күлүшүп, бөлмөсүнө кирип кетишээр эле. Алгач таанышканда да Жылдызбекке бензин жуткуруп анан ширеңке чагып жибергендей: "Агай, сизди абдан жактырып калдым, - деп бир кечеде өзү бийге чакырган. - Бирок менин артыман ээрчип убара болбоңуз. Ушул ыр, ушул музыка бүткөндөн кийин биз таптакыр коштошобуз"- деп ууздай ак билегин эки ийнине коюп, башын Жылдызбектин жүрөгүнө жөлөп, музыканын ыргагында жыпар жытын чачып чимирилип, тегеренип бийлеп келип токтошкон. Ошол күндөн тартып Жылдызбек акылынан адашып, армандуу махабаттын уусун жутуп, азап-кайгынын үстүндө жашап келе жатат.
Качан гана карапайым калк бийликке ишенип, анын жүргүзүп жаткан саясатына купулу толсо, ал ага чындап колдоо көрсөтө алат. Жаңы бийлик өзүнүн жоопкерчилигин терең сезет жана элибиздин жеткиликтүү турмушта жашашы үчүн колдон келген бардык аракеттерди жасап жатат жана мындан ары да кыйшаюусуз жасай бермекчи.
Ырыс качат, кут качат.
Учат келген бакыт да
Ынтымак менен биздин эл
Бир да иш жок бизде бүтпөгөн.
Ынтымак менен биздин эл
Өнүккөн, өскөн элге тең.
Эч душман бизди жеңе албайт,